CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/32142)
  + [Valencià](/va/acuerdo/32403)






Selector de idioma

Leer

* [Español](/es/acuerdo/32554)
* [Valencià](/va/acuerdo/32921)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE[Butlletí Oficial Universitat d'Alacant](/ca/Publicacion)
===========================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE

Data d'aprovació
:   11/11/2022

Data de publicació
:   17/11/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/32244)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/32484)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/32810)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE&url=https://www.boua.ua.es/va/acuerdo/32365)

**Títol:** CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 11 de novembre de 2022

CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE

1.       Objecte de la convocatòria i accions susceptibles d'ajuda

L'objecte d'aquesta convocatòria és la concessió, en règim de concurrència competitiva, d'ajudes per a finançar activitats dirigides a la redacció de tesis doctorals les investigacions de les quals se centren en estudis sobre les dones, de gènere i feministes. Aquestes ajudes s'emmarquen en els objectius del Pla d'Igualtat de la Universitat d'Alacant i responen a la inclusió de la perspectiva de gènere com a categoria transversal en la ciència, la tecnologia i la innovació promoguda des de la Llei 14/2011, d'1 de juny, de la ciència, la tecnologia i la innovació.

Podran ser objecte d'aquestes ajudes:

·         Les estades breus en centres d'investigació.

·         El desplaçament a biblioteques especialitzades o centres de documentació.

·         El desplaçament amb la finalitat d'obtenir informació (fonts primàries) directament relacionada amb l'objecte de la investigació.

·         La participació en congressos, seminaris i trobades nacionals o internacionals per a la presentació de ponències o comunicacions

2.       Requisits i obligacions de les persones beneficiàries de l'ajuda

Podrà obtenir la condició de beneficiari i sol·licitar aquesta ajuda l'alumnat que complisca els requisits següents:

·         Ser estudiant d'un programa de doctorat de la Universitat d'Alacant.

·         Haver registrat en el RAPI un pla d'investigació centrat en l'estudi de l'experiència de les dones o les diferències de gènere amb la finalitat de conèixer, difondre, establir estratègies i avaluar alternatives des dels possibles plantejaments històrics, artisticoliteraris, geogràfics, sociològics, econòmics, jurídics, de la salut o de qualsevol altre vessant del saber.

·         No haver gaudit d'aquesta mateixa ajuda en la convocatòria del 2022.

·         No ser beneficiari/ària d'altra ajuda destinada al mateix objecte, excepte quan aquestes ajudes no aconseguisquen cobrir la totalitat de les despeses sol·licitades. En aquest cas, podrà destinar-se part de l'ajuda obtinguda a cobrir la part de les despeses no finançada.

3.       Nombre i dotació de les beques

La dotació d'aquesta convocatòria es distribuirà entre l'alumnat beneficiari fins a un màxim de 1.500 euros.

4.       Termini i procediment de presentació de sol·licituds

4.1 Termini de presentació

Per a la presentació de sol·licituds s'estableix un únic termini, des de l'endemà de la publicació en el BOUA fins al 15 de setembre de 2023.

4.2 Procediment de presentació

Les sol·licituds es presentaran a través del formulari següent:  
<https://cvnet.cpd.ua.es/uaCuestionarios/preguntas.aspx?idcuestionario=155458&idioma=ca>

Imprès de dades personals i acadèmiques emplenat i signat. <https://ieg.ua.es/va/documentos/investigacion/ayudas-a-tesis-doctorales/2022-23/impres-dades-personals-i-academics.docx>

a)       Fotocòpia del DNI o NIE, si el que es va aportar en el seu moment no està actualitzat.

b)      Còpia del pla d'investigació.

c)       Una memòria de les accions realitzades amb l'ajuda sol·licitada d'acord amb el model de l'annex II <https://ieg.ua.es/va/documentos/investigacion/ayudas-a-tesis-doctorales/2022-23/annex-ii-memoria-d-accions.docx>

d)      El currículum vitae de qui fa la sol·licitud d'acord amb model de l'annex III: <https://ieg.ua.es/va/documentos/investigacion/ayudas-a-tesis-doctorales/2022-23/annex-iii-cv.docx>

e)      Justificants originals de les despeses de locomoció realitzades segons allò que indica l'annex I. <https://ieg.ua.es/va/documentos/investigacion/ayudas-a-tesis-doctorales/2022-23/annex-i-ajudes-tesi.pdf>

f)        Justificants originals de les despeses d'allotjament segons allò que indica l'annex I. <https://ieg.ua.es/va/documentos/investigacion/ayudas-a-tesis-doctorales/2022-23/annex-i-ajudes-tesi.pdf>

g)       Justificants originals d'altres despeses segons allò que indica l'annex I. <https://ieg.ua.es/va/documentos/investigacion/ayudas-a-tesis-doctorales/2022-23/annex-i-ajudes-tesi.pdf>

Es tindran en compte exclusivament les despeses de viatge, allotjament, manutenció i transports locals corresponents al període temporal en què es realitze l'activitat susceptible de l'ajuda i avalats per les dates consignades en el certificat d'aquesta.

Per a les despeses de manutenció (dietes) no serà necessari presentar justificants perquè s'abonaran les quantitats previstes a aquest efecte en l'annex I. Per a les despeses d'allotjament i viatge, en cap cas es podran superar els imports establits en aquest annex.

h)      Certificat, si escau, del centre receptor en el qual s'especifiquen les dates de l'estada i les activitats realitzades. En el cas de participació en congressos, seminaris i trobades nacionals o internacionals per a presentar una ponència, s'hi adjuntarà el certificat corresponent expedit per l'organització en el qual consten les dates de l'esdeveniment i el títol de la ponència.

No es concedirà més d'una ajuda a una mateixa persona sol·licitant per convocatòria.

5.       Criteris d'adjudicació

L'assignació de l'ajuda es realitzarà seguint els criteris següents:

-L'activitat prèvia desenvolupada en l'àmbit dels estudis de gènere per la persona sol·licitant, i es valoraran especialment les publicacions i comunicacions en congressos. Fins a 1 punt.

- Estar matriculat/da en el programa de doctorat d'Estudis Pluridisciplinaris de Gènere. 1 punt.

- Els objectius del projecte de tesi doctoral des de la perspectiva de gènere. Fins a 2 punts.

- La metodologia del projecte amb perspectiva de gènere. Fins a 2 punts.

- Naturalesa de l'acció realitzada, duració i distància del centre de destinació respecte de la UA. Fins a 2 punts.

- No haver-se beneficiat d'aquesta mateixa ajuda en convocatòries anteriors. 1 punt.

La puntuació mínima per a obtenir una ajuda serà de 6 punts.

6.       Òrgan gestor i Comissió de Valoració

6.1 Òrgan gestor

L'òrgan gestor de la convocatòria, l'Institut Universitari d'Investigació d'Estudis de Gènere, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució.

Unitat administrativa de referència: Institut Universitari d'Investigació d'Estudis de Gènere. Contacte: itwle@nf.am.

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que, si no ho fa així, se li tindrà per desistit de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

Les sol·licituds seran avaluades per una comissió formada per la Comissió Permanent de l'IUIEG i la directora o el director de l'Escola de Doctorat de la Universitat d'Alacant.

La comissió tindrà la següent composició:

Presidència: directora de l'Institut Universitari d'Investigació d'Estudis de Gènere

Secretaria: secretària acadèmica de l'Institut Universitari d'Investigació d'Estudis de Gènere.

Vocals: vocals de la Comissió Permanent de l'Institut Universitari d'Investigació d'Estudis de Gènere i la directora o el director de l'Escola de Doctorat de la Universitat d'Alacant.

7.       Resolució, notificació i publicació dels resultats

La Comissió estimarà les sol·licituds que complisquen els requisits detallats en els punts 2 i 4 d'aquesta convocatòria.

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://ieg.ua.es/va/recerca/ajudes-a-la-investigacio/ajudes-per-a-activitats-d-investigacio.html>, que substituieix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del 30 de setembre de 2023. A partir de l'endemà de la publicació, les persones interessades tindran un termini de 10 dies hàbils per a la presentació de les al·legacions que consideren pertinents davant l'òrgan gestor.

Després d'aquest termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

La convocatòria podrà ser declarada deserta.

L'incompliment total o parcial dels requisits i obligacions establides en aquesta convocatòria podrà donar lloc a la revocació de l'ajuda concedida parcialment o totalment i l'obligació de reintegrar la quantia corresponent, segons la normativa aplicable en matèria de subvencions públiques.

8.       Marc legal i pressupostari

La convocatòria d'ajuda, que serveix de base reguladora, es troba recollida en la línia de subvenció 2022LS0060 de l'edició 2022 del Pla Estratègic de Subvencions 2021-2023 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació de les ajudes d'un màxim de 1.500,00 € serà sufragada amb càrrec al capítol IV 12.00.2O.75.06 del pressupost de l'Institut Universitari d'Investigació d'Estudis de Gènere. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

9.       Obligació i justificació de la persona beneficiària

Les obligacions de les persones beneficiàries d'aquesta convocatòria són:

·         Realitzar l'acció entre l'1 de setembre de 2022 i el 31 d'agost de 2023.

·         Fer referència a la condició de beneficiari/ària d'aquesta ajuda, proposada i tramitada per l'Institut Universitari d'Investigació d'Estudis de Gènere de la Universitat d'Alacant, en les publicacions i altres resultats que puguen derivar-se de les activitats d'investigació realitzades durant el període de benefici de l'ajuda.

El mitjà de justificació del compliment de les obligacions es realitzarà de la manera següent:

La justificació de la destinació de l'ajuda al compliment de la finalitat serà prèvia a la concessió mitjançant la comprovació dels requisits exigits per a l'adjudicació. Després de l'adjudicació, la Universitat procedirà d'ofici al pagament de la subvenció concedida.

10.   Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no podran ser cedides, llevat d'obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

11.   Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 11 de novembre de 2022

La rectora,

PD de signatura

Juan Mora Pastor

(Resolució de 22 de desembre de 2020)

Vicerector d'Investigació





[Carretera Sant Vicent del Raspeig s/n  
03500 Sant Vicent del Raspeig - Alacant  
 Tel. 44 731 1500 - Fax 90 633 9572](https://www.google.es/maps/@35.969469,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12316&trk=tyah&trkInfo=tarId%9Y7483084761656%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)